《游摄山栖霞寺》
宋代·叶清臣

仙峰多灵草，近在东北维。
僧绍昔捨宅，总持尝作碑。
高风一缅邈，废宇亦陵迟。
清泉潄白石，霏雾蒙紫芝。
松萝日萧寂，猿鸟自追随。
游人尠或诣，隐者谁与期。
支郎笃清尚，千里孤云飞。
览古玩青简，寻幽穷翠微。
顾予荷戟守，出宿简书违。
凭师访陈迹，賸作摄山诗。

作者简介：叶清臣（1000─1049） 北宋名臣。字道卿，长洲人（今苏州市）。天圣二年（1024）榜眼。历任光禄寺丞、集贤校理，迁太常丞，进直史馆。论范仲淹、余靖以言事被黜事，为仁宗采纳，仲淹等得近徙。同修起居注，权三司使。知永兴军时，修复三白渠，溉田六千顷，实绩显著，后人称颂。著作今存《述煮茶小品》等。皇祐元年卒，年五十（一作四十七）。《宋史》、《东都事略》有传。《全宋词》录其词一首。